ডিজিটেল সংবাদ,নগাঁওঃ ৰাজ্যত সক্ৰিয় হৈ আছে গাড়ী চুৰি চক্ৰ । এইবাৰ নগাঁৱৰ ৰণথলি জলাহত চালকক আক্ৰমণ কৰি গাড়ী চুৰিৰ চেষ্টা চলাই ৰাইজৰ তৎপৰতাত পলায়ন কৰিবলগীয়া হৈছে এটা চোৰৰ দল ।
জানিব পৰা মতে গাড়ী চুৰিৰ এক অসাধু চক্ৰৰ দুই সদস্যই বাইহাটা চাৰিআলিৰ মোজ্জামিল হক নামৰ এজন চালকৰ এ এছ ২৫ ডি চি ৩৭৩৪ নম্বৰৰ ছুইফট ডিজায়াৰ গাড়ীখন গুৱাহাটী খানাপাৰাৰ পৰা নগাঁৱৰ উৰিয়াগাঁৱলৈ বুলি ভাড়ালৈ আনে । কিন্তু নগাঁৱৰ ৰণথলি জলাহগাঁৱত চোৰ চক্ৰৰ দুই সদস্যই চালকজনক ছুৰিকাঘাট কৰি গাড়ীখন লৈ পলায়ন কৰে ।
পিছত চালক গৰাকীয়ে স্থানীয় ৰাইজৰ সহযোগত আৰক্ষীৰ সৈতে যোগাযোগ কৰি পাঠৰি চাৰিআলিত খালী বাহনখন উদ্ধাৰ কৰিবলৈ সক্ষম হয় । ইতিমধ্যে ঘটনা সন্দৰ্ভত নগাঁও আৰক্ষীয়ে এক গোচৰ ৰুজু কৰি পলাতক গাড়ী চোৰ দুটাৰ সন্ধানত অভিযান অব্যাহত ৰাখিছে ।
